Dette er en vaskeekte Napoleon
ARTIKKELEN ER OVER FEM ÅR GAMMEL Jacques-Louis David – Wikipedia David var den store Napoleon-skildreren fremfor noen. Han ble keiserens hoffmaler i 1804. De river seg i håret nå, kunstsamlerne i Royal Scottish Academy i Edinburgh. De solgte Napoleon-portrettet sitt - til en hundredel av hva det egentlig er verdt! Portrettet av keiser Napoleon Bonaparte hadde i en årrekke sin plass i slottet til familien Borthwick-Norton utenfor Edinburgh, og ble i 1988 donert til Royal Scottish Academy. Ble taksert - Vår samling er for skotsk kunst og skotske gjenstander, så vi samler ikke arbeidene til europeiske kunstnere, sier en talsmann for kunstakademiet til AFP. Maleriet, der Napoleon poserer i kjent stil med høyre hånd innenfor jakken, ble i 2005 solgt på auksjon i New York for 24.000 dollar til en privat samler. - Maleriet ble taksert av flere auksjonshus, og eksperter vurderte det til å være en kopi, sier en talsperson for akademiet til AFP. Samleren fikk imidlertid maleriet renset, og spurte deretter kunsteksperten Simon Lee om hjelp til å vurdere det. Eksperten sammenlignet bildet med kopier og andre av Davids malerier. - Selv om maleriet er signert med Davids egen signatur, avdekket rensingen ordet «Rouget» og årstallet «1813» kom frem i grunningen, forteller Lee. Georges Rouget var kunstnerens assistent i nesten ti år, han hadde en rolle i å sette motivet på lerretet. Autentisk - Noen samlere eller museer kan miste interessen ved at det står to navn på lerretet - men på mange måter er dette et bevis på at maleriet er et autentisk produkt av Davids arbeidsprosess, sier kunsteksperten til AFP. Dermed ser det ut til at skottene har gått glipp en av formue. Når maleriet nå viser seg å være ekte, skal det nemlig være verdt svimlende 3,2 millioner dollar! David var en av de fremste malerne i Europa fra omkring 1780 til hans død i 1825. Kunsteksperten sier maleriet gir en unik innsikt i kunstens rolle i krigstid. - Ved å la seg portrettere i nasjonalgardens uniform ville Napoleon fremstille seg selv som nasjonens forsvarer i en tid da Frankrike var truet. David lagde et bilde av keiseren for å knuse motstand og fostre patriotisme. Maleriet nådde aldri et bredt publikum på grunn av den allierte invasjonen. Det sikret at bildet forble usirkulert og praktisk talt ukjent.
I to århundrer trodde man at Jacques-Louis Davids Napoleon-portrett fra 1813 var forsvunnet. Nå har det dukket opp i New York.